日本建築物嘅設計真係千奇百趣。繼早前東京多摩市有建築物因為幅牆白得滯,搞到一眾網民以為個天冇咗忽之後,最近又有日本網民喺千葉縣發現一座建築物個樣好似一個擺咗好多DS遊戲卡帶嘅收納盒喎!咦喂,唔係咁得意呀嘛?一齊睇過睇過!
唔講由自可,一講又幾似啵~唔怪得有日本網民都留言話座建築物同DS遊戲卡帶收納盒完全一致啦!吖,唔知U記同390yen店又係點玩㗎呢?有冇大師可以教下毛毛呀?
btw,其實日本又點止得千葉縣先有令人聯想起遊戲機嘅建築物吖,以下呢座位於大阪嘅建築物都一樣咁經典!嗱,講緊嘅咪就係呢幢樓高30層嘅大樓囉~佢個樣係咪好似PS3呢?(PS:其實呢座嘢仲早過PS3出世㗎)
話時話,唔知起呢啲建築物嘅人係咪都好鍾意打機㗎呢?
このビルいつ見ても— よるのとばり (@ho_ni_man) 2017年5月15日
DSのソフトにしか見えない pic.twitter.com/TLRcmItVaS